PF เสนอขายหุ้นกู้ 3 พันลบ. ดอกเบี้ย 5.15% จอง 17-19 ส.ค.นี้
PF ออกหุ้นกู้มูลค่า 3 พันลบ. อายุ 3 ปี ดบ. 5.15% ขายผู้ลงทุนสถาบัน-รายใหญ่ 17-19 ส.ค.นี้ ระดมทุนใช้ชำระคืนหุ้นกู้ที่ถึงกำหนดชำระ รองรับการขยายธุรกิจ
13 ส.ค. 2558

บริษัท พร็อพเพอร์ตี้ เพอร์เฟค จำกัด (มหาชน) หรือ PF ระบุว่า บริษัทได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 3 พันล้านบาท อายุ 3 ปี ครบกำหนดไถ่ถอนปีพ.ศ. 2561 อัตราดอกเบี้ยคงที่ร้อยละ 5.15 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อหุ้นกู้ระหว่างวันที่ 17-19 ส.ค.นี้ โดยมีธนาคารกรุงไทย ธนาคารกรุงศรีอยุธยา และบล.เคที ซีมิโก้ เป็นผู้จัดการการจัดจำหน่ายหุ้นกู้ ในครั้งนี้
โดยบริษัทมีวัตถุประสงค์จะนำเงินจากการขายหุ้นกู้ในครั้งนี้ไปใช้เพื่อเป็นเงินทุนหมุนเวียนในการดำเนินงานและรองรับการขยายธุรกิจของบริษัท และ/หรือ เพื่อซื้อที่ดินในการพัฒนาโครงการของบริษัท และ/หรือ ชำระคืนหนี้เดิมของบริษัท
สำหรับอันดับความน่าเชื่อของผู้ออกหุ้นกู้ที่ระดับ  “BB+/Stable” โดยบริษัท ทริส เรทติ้ง จำกัด เมื่อวันที่ 20 พ.ค.58
 